ผลเลือดเป็น homozygous Hb E with or without -thalassemiaแบบนี้จัดว่าเป็นโรคธาลัสซีเมียมั้ยครับ หรือว่าเป็นแค่พาหะ
สวัสดีค่ะ ธาลัสซีเมียเป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยเป็นโรคที่มีหลายความรุนแรงดังกล่าวมา จากชนิดที่กล่าวมา จัดว่าเป็นโรคธาลัสซีเมียที่ความรุนแรงน้อยมากๆ ส่วนใหญ่แล้วแทบจะไม่มีอาการซีดหรือซีดเพียงเล็กน้อยไม่จำเป็นต้องให้เลือดเป็นประจำ เพียงแต่เม็ดเลือดแดงมักจะขนาดเล็กกว่าคนปกติสามารถใช้ชีวิตได้ตามปกติ และหากมีบุตร ควรจะต้องไปฝากครรภ์ และวางแผนร่วมกันกับสูตินรีแพทย์แต่เนิ่นๆเพื่อดูความเป็นไปได้ของบุตรที่จะเป็นโรคธาลัสซีเมียต่อไป